Shrewsbury (Ingelân)
Shrewsbury is de haadstêd fan it Ingelske greefskip Shropshire. De stêd leit strategysk yn in lus fan de rivier de Severn, tichteby de grins mei Wales, waard stifte yn de iere midsiuwen en hie sa'n 70.689 ynwenners (2008). 

Troch syn strategysk belang is der yn de rin fan iuwen in soad skeel útfjochte yn en om de stêd, benammen tusken Wales en Ingelân.

Shrewsbury hat in protte histoaryske monuminten, ûnder oaren it kastiel en de Benediktinenabdij, dy't beide yn de 11e iuw boud binne. Yn de 14e en 15e iuw kaam de stêd ta grutte bloei troch it oanheljen fan de hannel yn wol, mei Ingelân, mar ek mei oare Europeeske lannen. Yn 1403 wie Slach by Shrewsbury ûnder de reek fan de stêd, tusken de Ingelske kening Hindrik IV en Henry Percy, mei de bynamme 'Hotspur'. 

Sir Philip Sidney, Ingelsk steatsman en dichter waard grutbrocht yn Shrewsbury en rekke deadlik ferwûne yn 1586 yn de Slach by Warnsveld, in militêre konfrontaasje tusken Ingelske troepen en Spanjerts.

De boekerige fan de Britske skriuwster Ellis Peters oer de detective-mûonts Cadfael spilet him ôf yn Shrewsbury en omkriten. Shrewsbury hat sûnt 1977 in stêdebân mei Sutfen.

Untjouwing befolking

Berne yn Shrewsbury 
 Joe Hart (19 april 1987), fuotballer
 Charles Darwin (12 febrewaris 1809), natuerûndersiker, biolooch en geolooch.

Plak yn Shropshire
Plak yn Ingelân